Diari Oficial de la Generalitat Valenciana


Sumari del DOGV 3116, del 06-11-1997 (1997/11072)

RESOLUCIÓ de 20 d'octubre de 1997, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen noves ajudes (pròrrogues) de Projectes (Acció tipus A) aprovats per raó de convocatòries anteriors, dins del Programa de projectes d'investigació científica i desenvolupament tecnològic Generalitat Valenciana, en el marc del Pla Valencià de Ciència i Tecnologia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11444


Organisme emissor
:   Conselleria de Cultura, Educació i Ciència

Tipus de document
:   Resolució

3709 RESOLUCIÓ de 20 d'octubre de 1997, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen noves ajudes (pròrrogues) de Projectes (Acció tipus A) aprovats per raó de convocatòries anteriors, dins del Programa de projectes d'investigació científica i desenvolupament tecnològic Generalitat Valenciana, en el marc del Pla Valencià de Ciència i Tecnologia. [97/X11151]
  
D'acord amb el que s'estableix a la base 8 de l'annex III de l'Ordre d'11 de març de 1997 (DOGV núm. 2.969, d'11 d'abril), de la Conselleria de Cultura, Educació i Ciència, per la qual es convocaven ajudes per a la pròrroga de Projectes (Acció Tipus A) aprovats per raó de convocatòries anteriors, dins del Programa de projectes d'investigació científica i desenvolupament tecnològic Generalitat Valenciana, en el marc del Pla Valencià de Ciència i Tecnologia, vista la proposta realitzada per la Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, resolc:
  
Primer
  
1. Adjudicar les ajudes per a la pròrroga (tercera anualitat) de Projectes d'investigació científica i desenvolupament tecnològic Generalitat Valenciana aprovats en virtut de la convocatòria de l'any 1995, a les Universitats i els centres d'investigació que s'indiquen a la relació que figura com a annex d'aquesta resolució, i en les quantitats que s'hi indiquen.
  
2. Adjudicar les ajudes per a la pròrroga (segona anualitat) de Projectes d'investigació científica i desenvolupament tecnològic Generalitat Valenciana aprovats en virtut de la convocatòria de l'any 1996, a les Universitats i els centres d'investigació que s'indiquen a la relació que figura com a annex d'aquesta resolució, i en les quantitats que s'hi indiquen.
  
Segon
  
Els beneficiaris de les ajudes estan obligats al compliment del que s'estableix a les bases de l'annex a l'ordre de convocatòria.
  
Contra aquesta resolució que posa fi a la via administrativa podrà presentar-se recurs contenciós administratiu davant el Tribunal Superior de Justícia de la Comunitat Valenciana, amb comunicació prèvia a la Conselleria de Cultura, Educació i Ciència, segons s'estableix a l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos a partir de l'endemà de la publicació al Diari Oficial de la Generalitat Valenciana.
  
València, 20 d'octubre de 1997.- La directora general d'Ensenyaments Universitaris i Investigació (p.d. Ordre 11/03/97): Carmen Martorell Pallás.